Nalika bali ing Alengka, Sukasalya palsu kang digawa Rahwana uga mati. Rahwana nesu banjur munggah ing kahyangan saperlu nuntut para dewa supaya nguripake manèh putri mau. Sawise lumantar pertempuran, pungkasane para dewa ngakoni yèn Rahwana pancen kuwat. Rahwana dikandani yèn Widawati bakal lair manèh minangka putrine dhewe. Minangka pangganti Sukasalya, Rahwana éntuk sawijining bidadari putri Batara Indra kanthi aran Dewi Tari.